**Fundargerð**

24.03.2014 - Fundur nr. 11

Stýrihópur um heildstæða þjónustu í Breiðholti

Ár 2014, mánudaginn 24. mars, var haldinn 11. fundur stýrihóps um heildstæða þjónustu í Breiðholti sem er tilraunaverkefni.  Fundurinn var haldinn í Breiðholtsskóla og hófst kl. 16:00.  Viðstödd voru: Sigurður Björn Blöndal aðstoðarmaður borgarstjóra, Ómar Einarsson sviðsstjóri Íþrótta- og tómstundasviðs, Stella K. Víðisdóttir sviðsstjóri Velferðasviðs, Björk Vilhelmsdóttir formaður hverfisráðs Breiðholts, Óskar Dýrmundur Ólafsson hverfisstjóri og Lára S. Baldursdóttir verkefnastjóri sem ritaði fundargerð.

Jónína Ágústsdóttir skólastjóri Breiðholtsskóla tók á móti hópnum og kynnti skólann í stuttu máli.

1. *Menntun núna*

Samningur milli Reykjavíkurborgar og menntamálaráðuneytisins um ráðstöfun styrktarframlags vegna verkefnisins Menntunar núna var undirritaður 14. mars. Menntasetur hefur tekið til starfa í Gerðubergi. Fyrstu námskeið hafa hafist, þ.e. Landnemaskólinn og íslenskukennsla. Framundan er að bjóða upp á raunfærnimat og námskeið fyrir 18-25 ára.

1. *Forvarnarstefna Reykjavíkurborgar*

Vinna hefur hafist í Breiðholti við að útfæra forvarnarstefnu Reykjavíkurborgar. Ætlunin er að vinna að stefnunni með víðtækum hætti og að forvörnum fyrir alla með því að leggja áherslu á lýðheilsu allra aldurshópa. Nýttar verða rannsóknir og besta þekkingin í málaflokknum til að aðgerðir í hverfinu verði árangursríkar.

1. *Fjölskyldumiðstöðin Miðjan*

Nýsköpunarverkefnið Miðjan um þróun fjölskyldumiðstöðvar í Breiðholti stendur yfir um þessar mundir. Verkefnið er þverfaglegt og því koma ólíkir faghópar að því. Fram kom ósk um að skrifstofa borgarstjóra sendi fagráðunum bréf um borgarráðssamþykkt varðandi Miðjuna.

1. *Önnur mál*

Næsti fundur verður 5. maí kl. 16.00.

Fundi slitið 17:10